Ribe Stifts Adresseaviser, 1844-05-20
Jndenlandske Efterretninger. De 6 Deputerede Clausen, Drewsen, H. P. Hansen, Larsen, Meinert og Schouw har til "danske Medborgere" sagt nogle Ord i Fædrelandet, hvoraf kan fremhæves Følgende: "Ved det nu offentlig gjorte Patent af 29. Marts d. A. erfares, at Forholdet imellem det tydske og det danske Sprog med Hensyn til Brugen i det den slesvigske Stændersal, er foreløbigen bleven bestemt for den nærmest forestaaende Forsamling, paa en Maade, som væsentligt afviger fra det, der har været almindeligt forventet og forudsat. Overraskelsen, om end smertelig, tør imidlertid ikke løsrive fra det Haab, at den provisoriske Anordning ikke vil vinde endelig Lovskraft. Thi, skulde det danske Sprogs Forhold til det tydske i den slesvigske Folkeforsamling blive endeligen ordnet efter de i Patentet opstillede Regler, da vilde de naturlige Rettigheder", som i det kongl. Reskript af 2. Decbr. 1842 vare anerkjendte for de dansktalende Deputerede, Almindelighed, blive indskrænkede til den iblandt disse, der kunne erklære: at de, "ikke tiltroe sig at være det tydske Sprog tilstrækkelig mægtige, for at kunne betjene sig deraf ved deres Foredrag i Forsamlingen", altsaa indskrænkede til dem, der mangle en Kundskab eller Færdighed, som efter de nuværende Forhold i Hertugdømmet, ikke lettelig savnes i de mere dannede Klasser, hvorimod de Danskfødte og Dansktalende, som maatte være det tydske Sprog tilstrækkelig mægtige, vilde være udelukkede fra deres Modersmaal. De danske Foredrag i Forsamlingen vilde ikkun i tydsk Oversættelse blive førte til Protokollen, for herfra atter at oversættes paa Dansk i den danske Udgave af Stændertidenden, og saaledes ikkun i en Oversættelses Oversættelse komme til danske Medborgeres Kundskab. Haabet altsaa, at den provisoriske Anordning ikke vil blive gjeldende Lov, kan ikke opgives, hvor der er Tro paa Nationalitetens Magt i det danske Fol og Tro paa Kongens Sympathi med dette Folk, i samme Forhold som en national Aandsstemning i Folket vil forstaae at give sig et utvetydigt Vidnedsbyrd, i Ord og Gierning. Af saadanne Vidnesbyrd at erfare Nationens Stemning, kan ikke andet end være en folkeligsindet Konge kjært, og, idet Hs. Majestæt udtrykkeligt har forbeholdt sig, at tage nærmere Beslutning, tør det med fuld Fortrøstning antages, at Nationens Stemme angaaende en Sag, hvis afgjørende Vigtighed for den danske Nationalitet ligger for Dagen, vil – ogsaa hvor den udenfor Stænder salene træder Kongen imøde – blive taget i den alvorligste Betragtning. Til danske Medborgere, som med os erkjende, hvor lidet der vilde skee den danske Nationalitet Fyldest i det Tilfælde, at det forelagte Lovudkast skulde erholde endelig Lovskraft, gjentage vi vor Jndbydelse til, ved Underskriven aff den meddeelte Petition at udtrykke denne Overbeviisning og den dertil støttede allerunderdanigste Begjæring i undersaatlig Ærefrygt for vor ophøiede Konge, for at den nationale Stemme kan erholde sin Jndflydelse ved den endelige Afgjørelse af Sagen." Professor, Dr. theol. Clausen, med de øvrige sexProponenter af den foromtalte allerunderdanigste Petition til Hs. Maj. Kongen betræffende det danske Sprogs Benyttelse i Hertugdømmet Slesvigs Stænderforsamling, have i Overbeviisningen om den paatrængende Vigtighed af det ved Petitionen tilsigtede Skridt, for om muligt ved et energisk og loyalt Udtryk af den nationale Stemning at afvende et Nationaliteten truende Slag, anbefalet denne Sag til Kjøbenhavns Borgerrepræsentanters gode Medvirken i forskjellige Kredse, til hvilke Adgangen staaer dem aaben. Repræsentantskabet, der ikke kunde andet end føle en levende Sympathi med Bestræbelserne for at værne om det danske Sprogs Rettigheder i Hertugdømmerne, vedtog ved sine Medlemmer at ville saavidt muligt skaffe Petitionen en forøget Udbredelse i Communen.